**Előterjesztés**

**Hévíz Város Önkormányzat Képviselő-testületének**

**2019. augusztus 29-i nyilvános ülésére**

**Tárgy:**  Hévízi Turisztikai Nonprofit Kft. 2019 első félévi beszámolója, mérleg és eredmény-kimutatással, könyvvizsgálói jelentéssel

**Az előterjesztő:** Papp Gábor polgármester

**Készítette:** Horváth Orsolya ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévízi Turisztikai Nonprofit Kft Felügyelő Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévízi Turisztikai Nonprofit Kft. 2019. évi üzleti tervét Hévíz Város Önkormányzat Képviselő-testülete a 1/2019.(I.15.) határozattal fogadta el.

Az ügyvezető igazgató elkészítette a gazdálkodásra vonatkozó szakmai beszámolóját. Az üzleti tervben tervezett 103.515.679 Ft bevételből már teljesült 73.108 ezer Ft. Hévíz Város Önkormányzata a tervezett 65.000 ezer Ft támogatásból teljesített 50.000 ezer Ft-ot. A szolgáltatók imázs kampány hozzájárulás tervezett 29.700.000 Ft előirányzata 17.462.500 Ft-tal teljesült, míg a tervezett 13.000 ezer Ft vállalkozói bevételből 11.000 ezer Ft már realizálódott a beszámolási időszak végére.

A társaság szakmai beszámolója tartalmazza a bevételek és kiadások részletes kimutatását, melyből lehet látni azt, hogy mely célcsoport területekre mekkora összegű marketing kiadás merült fel. A beszámoló szövegesen is indokolja, hogy mind belföldön illetve külföldön mely területeken jelentek meg különböző kampányokkal, melyek Hévízre hívták fel az érdeklődők figyelmét.

A szakmai beszámoló külön részletezi a működési költségek tervezett és tényleges teljesítési összegeit. A társaság működéséhez összesen 20 millió forint volt a tervben, melyből a beszámolás napján 13.036.896 Ft került felhasználásra. A tervezett marketing költségek 112.550.000 Ft előirányzatánál a teljesítés 50.155.000 Ft. Az időarányos teljesítéshez képest ez valamivel kevesebb, de a fizetések minél későbbi időpontban történő teljesítése miatt jelentkezik ez a viszonylag alacsony teljesítési szint.

A társaság a félévet 15.713 ezer Ft pozitív eredménnyel zárta. A társaság források és eszközök értéke 62.827 ezer Ft. A társaság a beszámoló készítésének időpontjában 54.348 ezer Ft likvid pénzeszközzel rendelkezett.

A társaság beszámolóját könyvvizsgáló is véleményezte, amely az előterjesztés része.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzatának Képviselő-testülete, mint az Hévízi Turisztikai Nonprofit Kft 43 %-os tulajdoni részaránnyal rendelkező tulajdonosa a társaság könyvvizsgálói jelentéssel ellátott 2019. első félévi gazdálkodásáról szóló beszámolóját elfogadja. A 2019. június 30-ai állapotnak megfelelően az eszközök és források értékét egyezően 62.827 ezer forint összegben, valamint a 2019. első félévi adózott pozitív eredményét 15.713 ezer forint összegben jóváhagyja.

1. Hévíz Város Önkormányzat Képviselő-testülete felkéri polgármestert, hogy az Hévízi Turisztikai Nonprofit Kft ügyvezetőjét a beszámoló elfogadásáról értesítse.

Felelős: Papp Gábor polgármester

Határidő: 2019. szeptember 9.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Horváth Orsolya | Ügyvezető igazgató |  |  |
| Vecsera Jánosné | könyvvizsgáló |  |  |